sukhrobnurali/uzbek-legal-corpus huggingface dataset:
2011-2015 YILLARDA OʻZBEKISTON RESPUBLIKASIDA ATROF TABIIY MUHIT DAVLAT MONITORINGI DASTURINI TASDIQLASh TOʻGʻRISIDA
(resolution, 2021-02-22)

Vazirlar Mahkamasining “Oʻzbekiston Respublikasida atrof tabiiy muhitning davlat monitoringi toʻgʻrisidagi nizomni tasdiqlash haqida” 2002-yil 3-apreldagi 111-son qaroriga muvofiq respublikamizda atrof tabiiy muhit monitoringining yagona tizimi faoliyat koʻrsatmoqda, Oʻzbekistonda atrof tabiiy muhitni muhofaza qilish va tabiiy resurslardan oqilona foydalanish sohasida salbiy jarayonlarning oldini olish va bartaraf etish hamda davlat nazoratini taʼminlash boʻyicha taʼsirchan chora-tadbirlar koʻrish uchun atrof tabiiy muhitning holatini va tabiiy resurslardan foydalanishni muntazam ravishda kompleks baholash amalga oshirilmoqda. Shu bilan birga, monitoringning mavjud tizimida vazirliklar va idoralar monitoring markazlarini zamonaviy tahliliy priborlar bilan taʼminlash va monitoring natijalarini umumlashtirishda axborot texnologiyalardan foydalanish ishlari yetarli olib borilmayapti. Kelgusida atrof tabiiy muhitning ifloslanish holatini muntazam ravishda baholash va darajasini prognozlashni taʼminlash maqsadida Vazirlar Mahkamasi qaror qiladi: 1. 2011 — 2015-yillarda Oʻzbekiston Respublikasida atrof tabiiy muhit davlat monitoringi Dasturi ilovaga muvofiq tasdiqlansin. 2. Atrof tabiiy muhitning davlat monitoringini amalga oshiruvchi vazirliklar va idoralar koʻrsatib oʻtilgan Dasturni amalga oshirish bilan bogʻliq xarajatlarni kalendar yil uchun ajratiladigan umumiy budjet mablagʻlari doirasida moliyalashtirishsinlar. 3. Mazkur qarorning bajarilishini nazorat qilish Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin.
VAZIRLAR MAHKAMASINING “OʻZBEKISTON RESPUBLIKASI DAVLAT BOJXONA QOʻMITASI FAOLIYATINI TAShKIL ETISh MASALALARI TOʻGʻRISIDA” 1997-YIL 30 IYuLDAGI 374-SON QARORIGA OʻZGARTIRIShLAR KIRITISh HAQIDA
(resolution, 2024-05-07)

Oʻzbekiston Respublikasi Prezidentining “Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari toʻgʻrisida” 2011-yil 10-avgustdagi PQ-1595-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Davlat bojxona qoʻmitasi faoliyatini tashkil etish masalalari toʻgʻrisida” 1997-yil 30-iyuldagi 374-son qaroriga quyidagi oʻzgartirishlar kiritilsin: 1-band oʻz kuchini yoʻqotgan deb hisoblansin; 2-bandning birinchi xatboshidagi “3973” va “200” raqamlari tegishli ravishda “3934” va “190” raqamlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF-4354-son Farmoni hamda Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyatining erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Prezidentining “Barter asosida amalga oshiriladigan eksport-import operatsiyalari boʻyicha tartib buzilishlari va suiisteʼmolliklarga chek qoʻyish toʻgʻrisida” 1993-yil 9-iyuldagi PF-616-son Farmonining 2-bandi chiqarib tashlansin. 2. Oʻzbekiston Respublikasi Prezidentining 1994-yil 20-apreldagi PF-837-son Farmoni bilan tasdiqlangan Eksport-import operatsiyalari boʻyicha valyuta nazorati toʻgʻrisidagi nizomning 10-bandi oltinchi xatboshi quyidagi mazmundagi oltinchi — toʻqqizinchi xatboshi bilan oʻzgartirilsin: “Xorijdan valyuta tushumining 30 bank kuni muddatidan kechiktirib tushirilishiga yoʻl qoʻygan yuridik rezident-shaxslar (kichik biznes va xususiy tadbirkorlik subyektlari uchun — 60 bank kuni) belgilangan muddatlar oʻtganidan soʻng respublika budjeti daromadiga quyidagi miqdorda jarima toʻlaydilar: valyuta tushumi tushirilishi belgilangan muddatlardan 180 kun kechiktirilgan hollarda — kelib tushmagan valyuta mablagʻi summasining 10 foizi ekvivalentida; valyuta tushumi tushirilishi belgilangan muddatlardan 180 kundan 365 kungacha kechiktirilgan hollarda — kelib tushmagan valyuta mablagʻi summasining qoʻshimcha 20 foizi ekvivalentida; valyuta tushumi tushirilishi belgilangan muddatlardan 365 kundan ortiq kechiktirilgan hollarda — kelib tushmagan valyuta mablagʻi summasining qoʻshimcha 70 foizi ekvivalentida”. 3. Oʻzbekiston Respublikasi Prezidentining “Eksport-import operatsiyalarini tartibga keltirish borasidagi qoʻshimcha chora-tadbirlar toʻgʻrisida” 1995-yil 11-apreldagi PF-1096-son Farmonining 2-bandi chiqarib tashlansin.
OʻZBEKISTON RESPUBLIKASI PREZIDENTINING NAMANGAN VILOYATIDA BOʻLGAN VAQTDAGI TOPShIRIQLARINI AMALGA OShIRIShGA DOIR TADBIRLAR REJASINI TASDIQLASh TOʻGʻRISIDA
(resolution, 2021-02-22)

Ijtimoiy infratuzilmani yanada yaxshilash, sanoat salohiyatini, birinchi navbatda, kichik biznes va xususiy tadbirkorlik subyektlarini har tomonlama qoʻllab-quvvatlash hisobiga rivojlantirish, shu asosda Namangan viloyati aholisi uchun munosib shart-sharoitlar yaratish va turmush darajasini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2011-yil 30-sentabrda Namangan viloyatida boʻlgan vaqtdagi topshiriqlarini amalga oshirishga doir Tadbirlar rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Oʻzbekiston Respublikasi Iqtisodiyot vazirligi, Moliya vazirligi, Namangan viloyati hokimligi manfaatdor vazirliklar, idoralar va xoʻjalik birlashmalari bilan birgalikda: tasdiqlangan Tadbirlar rejasining oʻz vaqtida va sifatli bajarilishini tashkil etsinlar; Tadbirlar rejasini amalga oshirishni moliyalashtirish manbalari va hajmlarini aniqlasinlar; Tadbirlar rejasining bajarilishi yuzasidan doimiy monitoring oʻrnatsinlar hamda muammoli masalalarni har oyda koʻrib chiqsinlar, ularni hal etish yuzasidan zarur tezkor va amaliy chora-tadbirlar koʻrsinlar. 3. Namangan viloyati hokimligi (Yusupov): bir hafta muddatda ushbu qarorni bajarish yuzasidan tegishli qaror qabul qilsin, unda bajarish muddatlari va bajarish uchun masʼullarni koʻrsatgan holda qarorni bajarishning kalendar jadvalini tasdiqlashni nazarda tutsin; har oyda tadbirlarning bajarilishi muhokamasini tashkil etsin, Oʻzbekiston Respublikasi Vazirlar Mahkamasiga tegishli axborot taqdim etsin. 4. Belgilab qoʻyilsinki, tegishli vazirliklar, davlat qoʻmitalari va idoralar hamda Namangan viloyati hokimligi rahbarlari Tadbirlar rejasining bajarilishi yuzasidan shaxsan javob beradilar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING ANDIJON VILOYATIDA BOʻLGAN VAQTDAGI TOPShIRIQLARINI AMALGA OShIRIShGA DOIR TADBIRLAR REJASINI TASDIQLASh TOʻGʻRISIDA
(resolution, 2021-02-22)

Andijon viloyati sanoat salohiyatini va ijtimoiy infratuzilmasini yanada rivojlantirish, aholi punktlarining arxitekturaviy qiyofasini yaxshilash va obodonlashtirishni taʼminlash, shuningdek viloyat turmush darajasini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2011-yil 30-sentabr — 1-oktabrda Andijon viloyatida boʻlgan vaqtdagi topshiriqlarini amalga oshirishga doir Tadbirlar rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Oʻzbekiston Respublikasi Iqtisodiyot vazirligi, Moliya vazirligi, Andijon viloyati hokimligi manfaatdor vazirliklar, idoralar va xoʻjalik birlashmalari bilan birgalikda: tasdiqlangan Tadbirlar rejasining oʻz vaqtida va sifatli bajarilishini tashkil etsinlar; Tadbirlar rejasini amalga oshirishni moliyalashtirish manbalari va hajmlarini aniqlasinlar; Tadbirlar rejasining bajarilishi yuzasidan doimiy monitoring oʻrnatsinlar hamda muammoli masalalarni har oyda koʻrib chiqsinlar, ularni hal etish yuzasidan zarur tezkor va amaliy chora-tadbirlar koʻrsinlar. 3. Andijon viloyati hokimligi (Usmonov): bir hafta muddatda ushbu qarorni bajarish yuzasidan tegishli qaror qabul qilsin, unda bajarish muddatlari va bajarish uchun masʼullarni koʻrsatgan holda qarorni bajarishning kalendar jadvalini tasdiqlashni nazarda tutsin; har oyda tadbirlarning bajarilishi muhokamasini tashkil etsin, Oʻzbekiston Respublikasi Vazirlar Mahkamasiga tegishli axborot taqdim etsin. 4. Belgilab qoʻyilsinki, tegishli vazirliklar, davlat qoʻmitalari va idoralar hamda Andijon viloyati hokimligi rahbarlari Tadbirlar rejasining bajarilishi yuzasidan shaxsan javob beradilar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR VA QOʻShIMChA KIRITISh TOʻGʻRISIDA (OʻZBEKISTON RESPUBLIKASI PREZIDENTINING “BYuROKRATIK TOʻSIQLARNI BARTARAF ETISh VA TADBIRKORLIK FAOLIYATI ERKINLIGINI YANADA OShIRISh ChORA-TADBIRLARI TOʻGʻRISIDA” 2011 YIL 25 AVGUSTDAGI PQ-1604-SON QARORI)
(resolution, 2020-09-01)

Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qaroriga muvofiq 2011-yil 1-sentabrdan boshlab tashqi iqtisodiy faoliyat sohasida tegishli ruxsat beruvchi tartibotlar bekor qilinganligi maʼlumot uchun qabul qilinsin. 2. Oʻzbekiston Respublikasi Davlat bojxona qoʻmitasi manfaatdor vazirliklar va idoralar bilan birgalikda: 2011-yil 1-noyabrgacha birja va yarmarka savdolarida tuzilgan eksport va import kontraktlarini kiritish va ularni Tashqi savdo operatsiyalarining yagona elektron axborot tizimida roʻyxatdan oʻtkazish uchun modul ishlab chiqsin; 2011-yil 1-noyabrdan boshlab “Oʻzbekiston respublika tovar-xomashyo birjasi” ochiq aksiyadorlik jamiyatiga, Respublika universal agrosanoat birjasi” masʼuliyati cheklangan jamiyatga, “Xalq isteʼmol tovarlarining koʻrgazma-yarmarka savdosi markazi” yopiq aksiyadorlik jamiyatiga va “Oʼzbekiston yarmarkasi” ochiq aksiyadorlik jamiyatiga, keyinchalik respublikada yangidan tashkil etilayotgan barcha birjalarga va yarmarka tashkilotlariga birja va yarmarka savdolarida tuzilgan eksport va import kontraktlari boʻyicha Tashqi savdo operatsiyalarining yagona elektron axborot tizimiga kirish imkonini bersin. 3. “Oʻzbekiston respublika tovar-xomashyo birjasi” ochiq aksiyadorlik jamiyati, Respublika universal agrosanoat birjasi” masʼuliyati cheklangan jamiyat, “Xalq isteʼmol tovarlarining koʻrgazma-yarmarka savdosi markazi” yopiq aksiyadorlik jamiyati va “Oʼzbekiston yarmarkasi” ochiq aksiyadorlik jamiyati, manfaatdor vazirliklar va idoralar bilan birgalikda, 2011-yil 1-noyabrdan boshlab Tashqi savdo operatsiyalarining yagona elektron axborot tizimiga ulanishni taʼminlasinlar. 4. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 5. Vazirliklar va idoralar Oʻzbekiston Respublikasi Adliya vazirligi bilan birgalikda bir oy muddatda idoraviy normativ-huquqiy hujjatlarni ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 1999-yil 6-maydagi 223-son qarori (Oʻzbekiston Respublikasi QT, 1999-y., 5-son, 25-modda) bilan tasdiqlangan Oʻzbekiston Respublikasi Tovar-xomashyo birjalari savdolarida import kontraktlari tuzish tartibida, 2011-yil 1-noyabrdan boshlab: a) 8-banddagi “va import bitishuvi pasporti” soʻzlari chiqarib tashlansin; b) 9-band chiqarib tashlansin.
“FUQAROLIK HOLATI DALOLATNOMA YoZUVLARINING ShAKLLARI VA ULARNI TOʻLDIRISh BOʻYIChA QOIDALARNI TASDIQLASh TOʻGʻRISIDA”GI BUYRUQQA OʻZGARTIRISh KIRITISh HAQIDA
(order, 2012-11-02)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2009-yil 14-oktabrdagi 229-mh-son “Fuqarolik holati dalolatnoma yozuvlarining shakllari va ularni toʻldirish boʻyicha qoidalarni tasdiqlash toʻgʻrisida”gi buyrugʻi (roʻyxat raqami 2018, 2009-yil 14-oktabr) (Oʻzbekiston Respublikasi qonun hujjatlari toʻplami, 2009-y., 42-son, 455-modda) muqaddimasidagi “Vazirlar Mahkamasining 2003-yil 27-avgustdagi 370-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga (Oʻzbekiston Respublikasi qonun hujjatlari toʻplami, 2003-y., 15-16-son, 138-modda)” degan soʻzlar “Prezidentining 2011-yil 23-avgustdagi PQ-1602-son qarori bilan tasdiqlangan Oʻzbekiston Respublikasi Adliya vazirligi toʻgʻrisida nizomga” degan soʻzlar bilan almashtirilsin. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) va Notariat, advokatura va FHDY organlari boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq Oʻzbekiston Respublikasi Davlat statistika qoʻmitasi, Sogʻliqni saqlash vazirligi, Oliy va oʻrta maxsus taʼlim vazirligi va Xalq taʼlimi vazirligi bilan kelishilgan. 5. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 6. Mazkur buyruq ijrosini nazorat qilish vazirning birinchi oʻrinbosari E. Kanyazov zimmasiga yuklansin.
GEOLOGIYA-QIDIRUV IShLARINI MOLIYALAShTIRISh TOʻGʻRISIDAGI YOʻRIQNOMANI OʻZ KUChINI YOʻQOTGAN DEB TOPISh HAQIDA
(resolution, 2011-10-18)

Oʻzbekiston Respublikasi Prezidentining 2010-yil 27-avgustdagi “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi PQ-1396-sonli qarorining 11-bandiga muvofiq (Oʻzbekiston Respublikasi qonun hujjatlari toʻplami, 2010-y., 35-36-son, 301-modda) Oʻzbekiston Respublikasi Geologiya va mineral resurslar davlat qoʻmitasi, Oʻzbekiston Respublikasi Moliya vazirligi va Iqtisodiyot vazirligi qaror qiladilar: 1. Oʻzbekiston Respublikasi Davlat geologiya va mineral resurslar qoʻmitasi, Oʻzbekiston Respublikasi Moliya vazirligi va Makroiqtisodiyot va statistika vazirligi tomonidan 1998-yil 11-avgustda tasdiqlangan Geologiya-qidiruv ishlarini moliyalash toʻgʻrisidagi yoʻriqnoma (roʻyxat raqami 514, 1998-yil 27-oktabr) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BYuROKRATIK TOʻSIQLARNI BARTARAF ETISh VA RUXSAT BERISh TARTIBOTLARINI AMALGA OShIRIShDA DAVLAT BOShQARUV FUNKSIYALARINI QISQARTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarorini bajarish yuzasidan hamda tadbirkorlik faoliyati erkinligini cheklovchi byurokratik toʻsiqlarni bartaraf etishni davom ettirish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi, Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi hamda manfaatdor vazirliklar va idoralarning tadbirkorlik faoliyati sohasidagi idoraviy normativ-huquqiy hujjatlar bilan belgilangan 1-ilovaga muvofiq ruxsat berish tartibotlarining amal qilishini 2011-yil 1-noyabrdan boshlab bekor qilish toʻgʻrisidagi taklifiga rozilik berilsin. 2. Oʻzbekiston Respublikasi Adliya vazirligi: davlat boshqaruvi organlarining Oʻzbekiston Respublikasi Adliya vazirligida roʻyxatdan oʻtkazilmagan 2-ilovaga muvofiq roʻyxatga asosan umummajburiy tusdagi hujjatlari, ulardagi ruxsat berish tartibotlarini bekor qilgan holda, bekor qilinishini taʼminlasin; davlat boshqaruvi organlari va mahalliy davlat hokimiyati organlari tomonidan qonun hujjatlarida nazarda tutilmagan ruxsatnomalar va ruxsat berish tartibotlari belgilanganligi aniqlanganda koʻrsatib oʻtilgan ruxsatnomalar va ruxsat berish tartibotlarini belgilangan tartibda bekor qilish choralarini koʻrsin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga ushbu qarordan kelib chiquvchi oʻzgartirishlar va qoʻshimchalar toʻgʻrisida bir oy muddatda Vazirlar Mahkamasiga takliflar kiritsin. Davlat boshqaruvi organlari Oʻzbekiston Respublikasi Adliya vazirligi bilan birgalikda bir oy muddatda oʻz normativ-huquqiy hujjatlarini ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1994-YIL 12-MAYDAGI 250-SON QARORI BILAN TASDIQLANGAN 5 YIL OLDIN PENSIYAGA CHIQISH HUQUQINI BERUVCHI ISHLAB CHIQARISHLAR, MUASSASALAR, ISHLAR, KASBLAR, LAVOZIMLAR VA KOʻRSATKICHLARNING 3-ROʻYXATIGA OʻZGARTIRISHLAR KIRITISH TOʻGʻRISIDA
(resolution, 2026-03-25)

Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasining Mehnat kodeksiga oʻzgartish va qoʻshimchalar kiritish haqida”gi Qonuniga (Oʻzbekiston Respublikasi Oliy Majlisi palatalarining Axborotnomasi, 2010-y., 12-son, 472-modda) va Oʻzbekiston Respublikasi Vazirlar Mahkamasining 1994-yil 12-maydagi 250-son “Imtiyozli shartlarda pensiyaga chiqish huquqini beruvchi ishlab chiqarishlar, muassasalar, ishlar, kasblar, lavozimlar va koʻrsatkichlarning roʻyxatini tasdiqlash toʻgʻrisida”gi qaroriga muvofiq Oʻzbekiston Respublikasi Mehnat va aholini ijtimoiy muhofaza qilish vazirligi va Moliya vazirligi qaror qiladilar: 1. Oʻzbekiston Respublikasi Vazirlar Mahkamasining 1994-yil 12-maydagi 250-son qarori bilan tasdiqlangan 5 yil oldin pensiyaga chiqish huquqini beruvchi ishlab chiqarishlar, muassasalar, ishlar, kasblar, lavozimlar va koʻrsatkichlarning 3-roʻyxatiga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“ADVOKATLIK TUZILMALARINING STATISTIK MAʼLUMOTLAR ShAKLLARINI TASDIQLASh HAQIDA”GI BUYRUQQA OʻZGARTIRISh KIRITISh HAQIDA
(order, 2018-01-10)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2009-yil 15-dekabrdagi 280-mh-son “Advokatlik tuzilmalarining statistik maʼlumotlar shakllarini tasdiqlash haqida”gi buyrugʻi (roʻyxat raqami 2054, 2009-yil 15-dekabr) (Oʻzbekiston Respublikasi qonun hujjatlari toʻplami, 2009-y., 50-51-son, 547-modda) muqaddimasi quyidagi tahrirda bayon etilsin: “Oʻzbekiston Respublikasi Prezidentining 2011-yil 23-avgustdagi PQ-1602-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga hamda Vazirlar Mahkamasining 2009-yil 9-martdagi 60-son qarori bilan tasdiqlangan Advokatlik tuzilmalarini davlat roʻyxatidan oʻtkazish (hisobga olish) toʻgʻrisidagi nizomga (Oʻzbekiston Respublikasi qonun hujjatlari toʻplami, 2009-y., 10-11-son, 113-modda) asosan buyuraman:”. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) va Notariat, advokatura va FHDY organlari boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq Oʻzbekiston Respublikasi Advokatlar palatasi bilan kelishilgan. 5. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 6. Mazkur buyruq ijrosini nazorat qilish vazirning birinchi oʻrinbosari E. Kanyazov zimmasiga yuklansin.
“IJRO YIGʻIMINI UNDIRISh TOʻGʻRISIDAGI SUD IJROChILARI QARORLARINI HISOBINI YURITISh VA ULARNING UNDIRILIShINI NAZORAT QILISh TARTIBI TOʻGʻRISIDAGI YOʻRIQNOMANI TASDIQLASh HAQIDA”GI BUYRUQQA OʻZGARTIRISh KIRITISh HAQIDA
(order, 2011-10-06)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2007-yil 24-noyabrdagi 226-mh-son “Ijro yigʻimini undirish toʻgʻrisidagi sud ijrochilari qarorlarini hisobini yuritish va ularning undirilishini nazorat qilish tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 1741, 2007-yil 24-noyabr) (Oʻzbekiston Respublikasi qonun hujjatlari toʻplami, 2007-y., 48-49-son, 488-modda) muqaddimasi quyidagi tahrirda bayon etilsin: “Oʻzbekiston Respublikasi Prezidentining 2007-yil 1-noyabrdagi PQ-722-son qarori bilan tasdiqlangan Ijro yigʻimini undirish va foydalanish tartibi toʻgʻrisida nizomning 7-bandi ijrosini taʼminlash maqsadida hamda Oʻzbekiston Respublikasi Prezidentining 2011-yil 23-avgustdagi PQ-1602-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomning 12-bandiga muvofiq, buyuraman:”. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 5. Mazkur buyruq ijrosini nazorat qilish vazirning birinchi oʻrinbosari E. Kanyazov zimmasiga yuklansin.